stanford-oval/wikipedia huggingface dataset:
รายชื่อเกาะเรียงตามขนาด
เกาะที่มีพื้นที่มากกว่า 5,000 ตารางกิโลเมตร

| อันดับ | เกาะ | พื้นที่ (ตารางกิโลเมตร) | พื้นที่ (ตารางไมล์) | ประเทศ |
| --- | --- | --- | --- | --- |
| 78 | เกาะพรินซ์ชาลส์ | 9,521 | 3,676 |  แคนาดา |
| 79 | เกาะบูเกนวิลล์ | 9,318 | 3,880 |  ปาปัวนิวกินี |
| 80 | เกาะโคดีแอก | 9,293 | 3,588 |  สหรัฐอเมริกา |
| 81 | เกาะไซปรัส | 9,234 | 3,572 |  ไซปรัส และ ตุรกี |
| 82 | เกาะเปอร์โตริโก | 9,100 | 3,435 |  สหรัฐอเมริกา |
| 83 | เกาะคอมโซโมเลตส์ | 8,812 | 3,477 |  รัสเซีย |
| 84 | เกาะคอร์ซิกา | 8,741 | 3,351 |  ฝรั่งเศส |
| 85 | เกาะเคเคอร์ตาซูอัก (ดิสโก) | 8,612 | 3,312 |  กรีนแลนด์ ( เดนมาร์ก) |
| 86 | เกาะคาร์นีย์ | 8,500 | 3,300 |  แอนตาร์กติกา |
| 87 | เกาะชีโลเอ | 8,478 | 3,241 |  ชิลี |
| 88 | เกาะบูรู | 8,473 | 3,670 |  อินโดนีเซีย |
| 89 | เกาะครีต | 8,350 | 3,190 |  กรีซ |
| 90 | เกาะแอนติคอสตี | 7,941 | 3,066 |  แคนาดา |
| 91 | เกาะรูสเวลต์ | 7,910 | 2,900 |  แอนตาร์กติกา |
| 92 | เกาะแรงเกล (วรันเกเลีย) | 7,866 | 3,030 |  รัสเซีย |
| 93 | เกาะนิวไอร์แลนด์ | 7,404 | 3,344 |  ปาปัวนิวกินี |
| 94 | เกาะเลย์เต | 7,368 | 2,785 |  ฟิลิปปินส์ |
| 95 | เกาะเชลลันด์ | 7,180 | 2,715 |  เดนมาร์ก |
| 96 | เกาะคอร์นวอลลิส | 6,995 | 2,701 |  แคนาดา |
| 97 | เกาะพรินซ์ออฟเวลส์ | 6,675 | 2,577 |  สหรัฐอเมริกา |
| 98 | เกาะแกร์เกอลอง | 6,617 | 2,577 |  เฟรนช์เซาเทิร์นและแอนตาร์กติกแลนส์ (ดินแดนโพ้นทะเลของ  ฝรั่งเศส) |
| 99 | เกาะอีสต์ฟอล์กแลนด์ | 6,605 | 2,550 |  หมู่เกาะฟอล์กแลนด์ ดินแดนโพ้นทะเลของ  สหราชอาณาจักร  (อ้างกรรมสิทธิ์โดย  อาร์เจนตินา) |
| 100 | เกาะซิเพิล | 6,390 | 2,500 |  แอนตาร์กติกา |
| 101 | เกาะเกรอัม | 6,361 | 2,456 |  แคนาดา |
| 102 | เกาะโนวายาซีบีร์ | 6,201 | 2,394 |  รัสเซีย |
| 103 | เกาะเมลวิลล์ | 5,765 | 2,234 |  ออสเตรเลีย |
| 104 | เกาะพรินซ์เอดเวิร์ด | 5,620 | 2,170 |  แคนาดา |
| 105 | เกาะวานวาเลวู | 5,587 | 2,137 |  ฟีจี |
| 106 | เกาะเวลลิงตัน | 5,556 | 2,145 |  ชิลี |
| 107 | เกาะโคตส์ | 5,498 | 2,123 |  แคนาดา |
| 108 | เกาะบาหลี | 5,416 | 2,147 |  อินโดนีเซีย |
| 109 | เกาะชิชากอฟ | 5,388 | 2,080 |  สหรัฐอเมริกา |
| 110 | เกาะกวาดัลคะแนล | 5,353 | 2,047 |  หมู่เกาะโซโลมอน |
| 111 | เกาะอามันด์ริงเนส | 5,255 | 2,029 |  แคนาดา |
| 112 | เกาะเลียคอฟสกีใหญ่ | 5,157 | 1,776 |  รัสเซีย |
| 113 | เกาะเซนต์ลอว์เรนซ์ | 5,135 | 1,983 |  สหรัฐอเมริกา |
| 114 | เกาะเรียสโก | 5,110 | 1,973 |  ชิลี |
| 115 | เกาะแมกเคนซีคิง | 5,048 | 1,949 |  แคนาดา |
| 116 | เกาะตรินิแดด | 5,009 | 1,864 |  ตรินิแดดและโตเบโก |
แหล่งข้อมูลอื่น

Joshua Calder's World Island Info
United Nations Environment Programme list of islands by area เก็บถาวร 2018-02-20 ที่ เวย์แบ็กแมชชีน
ชมะนันทน์ วรรณวินเวศร์

| ชมะนันทน์ วรรณวินเวศร์ |
| --- | --- |

สารนิเทศภูมิหลัง
เกิด: 28 กรกฎาคม พ.ศ. 2521 (46 ปี) ชมะนันทน์ วรรณวินเวศร์
อาชีพ: พิธีกร, ผู้ประกาศข่าว, ทนายความ, อาจารย์, นักแสดง
ฐานข้อมูล
IMDb
ชมะนันทน์ วรรณวินเวศร์ เกิดเมื่อวันที่ 28 กรกฎาคม พ.ศ. 2521 เป็นพิธีกร, ทนายความ, อาจารย์ภาควิชากฎหมายธุรกิจ ( Business Law ) มหาวิทยาลัยอัสสัมชัญ และมีผลงานการแสดง
ประวัติ

ชมะนันทน์ เป็นบุตรชายคนเดียวในบ้าน และเกิดจากเทคโนโลยีวิทยาศาสตร์การแพทย์ที่คุณพ่อ (อ.อัศวิน วรรณวินเวศร์) และคุณแม่อยากมีลูกชาย เป็นลูกคนที่ 4 มีพี่สาวฝาแฝด 2 คน (เอ กับ แอน) เข้ามัธยมต้นที่โรงเรียนเตรียมอุดมศึกษาน้อมเกล้า มัธยมปลายศึกษาที่โรงเรียนเตรียมอุดมศึกษาพัฒนาการ หลังจากนั้นสอบได้ทุน AFS ไปอยู่ออสเตรเลีย ช่วงปี 1995-1996 และกลับมาเรียนต่อนิติศาสตรบัณฑิต มหาวิทยาลัยอัสสัมชัญ (เกียรตินิยมอันดับ 2) สำเร็จการอบรมหลักสูตรเนติบัณฑิตไทย สมัยที่ ๗๒ จากสำนักอบรมศึกษากฎหมายแห่งเนติบัณฑิตยสภา ทำงานเป็นผู้ช่วยทนายความ 1 ปี เพื่อสอบใบอนุญาตว่าความทั่วราชอาณาจักร จากนั้นเรียนต่อเนติบัณฑิตเพื่อจะสามารถสอบเป็นผู้พิพากษา อัยการได้ หลังสอบได้ 1 เทอม เป็นช่วงที่เปิดรับผู้ประกาศข่าวพอดี จึงไปสมัครและสอบได้ จาก 1 ใน 1400 คน หลังจากนั้นก็มีงานไม่ว่าจะเป็นพิธีกร การแสดง ปัจจุบันเป็นผู้ดำเนินรายการโทรทัศน์
นอกจากนี้ยังเป็นอาจารย์พิเศษทางด้านกฎหมายและบรรยายให้คณะนิเทศศาสตร์สื่อสารมวลชน เคยเป็นพรีเซนเตอร์โฆษณาแบรนด์ ส่วนทางด้านกีฬานั้นเป็นนักแข่งมอเตอร์ไซค์ Superbike และเป็นนักแสดงมีผลงานภาพยนตร์ไทยเรื่อง บ้านผีสิง และ นางไม้
ผลงาน > อดีต

ผู้ประกาศข่าวรายการ VOICE NEWS ทาง วอยซ์ ทีวี
ผู้ประกาศข่าว new tv
ข่าวเด่น คนดัง ทุกวันพุธ-ศุกร์ 19.30-20.00 น., ข่าวเช้า ทุกวันเสาร์-อาทิตย์ 6.00-7.00 น. และ 9.00-10.00 น. ช่อง TNN24
ข่าวเช้า เอ็นบีที (สทท.) : ทุกวันจันทร์-ศุกร์ เวลา 6.00-8.00 น. (1 เมษายน พ.ศ. 2552 - 30 เมษายน พ.ศ. 2553
เอ็นบีที ฮอทนิวส์ (สทท. ) : 1 เมษายน พ.ศ. 2551 - 27 กุมภาพันธ์ พ.ศ. 2552),
ข่าวค่ำ สำนักข่าวไทย (โมเดิร์นไนน์ ) : 6 พฤศจิกายน พ.ศ. 2545 - 1 มิถุนายน พ.ศ. 2552), 6 สิงหาคม พ.ศ. 2555 - 2556)
ผลงาน > ภาพยนตร์

ผีสามบาท
บ้านผีสิง
นางไม้
ผลงาน > ละคร

อาตี๋ของผม รับบท ตุลย์ (พ่อของตี๋)
ผลงาน > มิวสิควิดีโอ

เส้นขนาน ธรรพ์ณธร
น้ำตา ธรรพ์ณธร โฟร์ท
3 คน 2 ทาง ธนพร แวกประยูร
ตบมือข้างเดียว ธนพร แวกประยูร
รางวัล

ผู้ประกาศข่าวชายผู้ใช้ภาษาไทยดีเด่นแห่งปี (วันภาษาไทยแห่งชาติ) ประจำปี 2548
Male Best Communication ประจำปี 2549 จากเปรียว อวอร์ด นิตยสารเปรียว
มิยู สึจิ

| มิยู สึจิ |
| --- | --- |
辻 美優
เกิด:  (1996-07-06) 6 กรกฎาคม ค.ศ. 1996 (28 ปี) โตเกียว ประเทศญี่ปุ่น
อาชีพ: นักแสดง, ไอดอล, นักพากย์
องค์การ: ออสการ์โปรโมชัน
ส่วนสูง: 165 ซม.
มิยู สึจิ (ญี่ปุ่น: 辻 美優; โรมาจิ: Tsuji Miyū, เกิด 6 กรกฎาคม 1996) เป็นนักแสดง ไอดอล นักพากย์ และ นักเดินแบบ ชาวญี่ปุ่น สังกัดค่ายออสการ์โปรโมชัน เกิดที่โตเกียว เป็นสมาชิกวงไอดอล elfin'
การเตะ

| --- | --- |

การเตะ

 
การเตะ เป็นการโจมตีโดยใช้ขา โดยมักจะใช้ เท้า ส้นเท้า หน้าแข้ง ฝ่าเท้า กระดูกสะบัก นิ้วเท้า หรือ เข่า (เรียกอีกอย่างว่า การตีเข่า)  มักพบว่าสัตว์ที่มีกีบเท้าจะเตะ  รวมถึงมนุษย์ด้วย ในบริบทของการต่อสู้แบบยืน การเตะมีบทบาทสำคัญในศิลปะการต่อสู้หลายรูปแบบ เช่น กาโปเอย์รา คาลาริพายัตตู คาราเต้ คิกบอกซิง กังฟู หย่งชุน ศิลปะการต่อสู้แบบผสม มวยไทย แพนเครชัน กุนเขมร ซาวาต ซิคารัน สีลัต เทควันโด โววีนัม และยอว์ยัน การเตะเป็นการแสดงออกถึงความก้าวร้าวของมนุษย์
การเตะยังมีใช้ในกีฬาอีกหลายประเภท โดยเฉพาะกีฬาที่เรียกว่า ฟุตบอล กีฬาที่รู้จักกันดีที่สุดคือ ฟุตบอล หรือที่เรียกอีกอย่างว่า ซอกเกอร์
เบสบอลกราวด์

| --- | --- |

th
ชื่อเดิม: เลย์ เบสบอล กราวด์ (จนถึง c. 1895)
ที่ตั้ง: ดาร์บี
พิกัด: 52°54′17″N 1°28′7″W﻿ / ﻿52.90472°N 1.46861°W﻿ / 52.90472; -1.46861
เจ้าของ: เซอร์ ฟรานซิส เลย์ (จนถึงปี 1924) ดาร์บีเคาน์ตี (ตั้งแต่ปี 1924)
ผู้ดำเนินการ: Ley's Malleable Castings Vulcan Ironworks (จนถึงปี 1896) ดาร์บีเคาน์ตี (ตั้งแต่ปี 1896)
ความจุ: 4,000 (ความจุดั้งเดิม) 42,000 (ความจุสูงสุด, 1969–1980) 18,300 (ความจุตอนที่ปิด)
พื้นผิว: หญ้า
การก่อสร้าง
ลงเสาเข็ม: 1889
เปิดใช้สนาม: 1890
ปิด: 2003
ทำลาย: 2003–2004
การใช้งาน
สโมสรเบสบอลดาร์บี (1890–1898) ดาร์บีเคาน์ตี (1895–1997) ดาร์บีเคาน์ตี ทีมสำรอง (1895–2003)
เบสบอลกราวด์ (อังกฤษ: Baseball Ground) เป็นสนามกีฬาในเมืองดาร์บี ประเทศอังกฤษ ซึ่งถูกใช้ครั้งแรกสำหรับแข่งเบสบอล โดยเป็นสนามเหย้าของสโมสรเบสบอลดาร์บี ตั้งแต่ปี ค.ศ. 1890 จนถึงปี ค.ศ. 1898 จากนั้นจึงใช้สำหรับแข่งฟุตบอลโดยเป็นสนามเหย้าของดาร์บีเคาน์ตี ตั้งแต่ปี ค.ศ. 1895 จนถึงปี ค.ศ. 1997 ทีมสำรองและทีมเยาวชนของสโมสรใช้สนามแห่งนี้จนถึงปี ค.ศ. 2003 ก่อนจะปิดตัวลงในที่สุดหลังจากใช้มาเป็นเวลา 113 ปี (108 ปีในฐานะสนามฟุตบอล) และถูกทุบทิ้งไป
ประวัติ > ปิด

ดาร์บีเคาน์ตียังคงใช้สนามกีฬาแห่งนี้จนถึงปี ค.ศ. 1997 เมื่อพวกเขาย้ายไปที่สนามไพรด์พาร์ก สนามแห่งนี้ประสบปัญหาในการกำจัดสารปนเปื้อนบนที่ดิน ทำให้ถูกรื้อถอนภายใน 18 เดือน เพื่อสร้างสนามกีฬาขนาด 26,000 ที่นั่งแทน ในระหว่างนั้น สนามเบสบอลค่อย ๆ ถูกดัดแปลงเป็นสนามกีฬาที่มีที่นั่งทั้งหมด แม้ว่าความจุจะลดลงเหลือเพียง 18,000 ที่นั่งเท่านั้น ซึ่งไม่เพียงพอสำหรับสโมสรระดับรองที่มีความทะเยอทะยานที่จะเลื่อนชั้นกลับสู่ลีกสูงสุด
อย่างไรก็ตาม แผนดังกล่าวถูกยกเลิกในเดือนกุมภาพันธ์ ค.ศ. 1996 และไพรด์พาร์กได้รับการยืนยันให้เป็นสถานที่สร้างสนามกีฬาแห่งใหม่ งานก่อสร้างเริ่มขึ้นในช่วงปลายปี ค.ศ. 1996 โดยมีกำหนดสร้างสนามกีฬาแห่งใหม่ให้พร้อมใช้งานทันฤดูกาล 1997–98 อย่างไรก็ตาม ได้รับการยืนยันแล้วว่าสนามเบสบอลจะยังคงใช้สำหรับการแข่งขันของทีมสำรองและเยาวชนเป็นเวลาอย่างน้อยสองสามปีหลังจากสนามกีฬาแห่งใหม่สร้างเสร็จ การก่อสร้างสนามกีฬาแห่งใหม่เริ่มขึ้นในช่วงปลายปีนั้น
นัดสุดท้ายที่จัดขึ้นที่นั่นคือการแข่งขันพรีเมียร์ลีกที่เจอกับอาร์เซนอล (ซึ่งมีผู้ชม 18,287 คนชมดาร์บีแพ้ 3–1) ถึงแม้ว่าสนามแห่งนี้จะยังคงใช้สำหรับการแข่งขันของทีมสำรองอีกสองสามฤดูกาลหลังจากนั้นก็ตาม
ในช่วงปลายปี ค.ศ. 2003 ซึ่งเป็นเวลาหลายเดือนหลังจากที่ทีมเยาวชนเล่นเกมสุดท้ายที่นั่น สนามเบสบอลกราวด์ก็ถูกทำลายทิ้งเพื่อสร้างที่อยู่อาศัย นับแต่นั้นเป็นต้นมา พื้นที่เดิมได้รับการพัฒนาเป็นบ้านใหม่ประมาณ 150 หลัง และในเดือนกันยายน ค.ศ. 2010 มีการเปิดตัวรูปปั้นเพื่อเป็นที่ระลึกบนพื้นที่ดังกล่าว รูปปั้นโลหะสูง 15 ฟุต (4.6 เมตร) ที่มีภาพเงาของนักฟุตบอลสามคนกำลังเลี้ยงบอลและยิงประตูออกแบบโดยศิลปิน Denis O'Connor จอร์จ โกลเวอร์ แฟนบอลคนหนึ่งของทีม "สร้างประวัติศาสตร์" ด้วยการยิงประตูสุดท้ายที่สนามเบสบอลกราวด์ในเกมระหว่างแฟนบอล
คิกบ็อกซิง

คิกบ็อกซิง (อังกฤษ: Kickboxing) เป็นกีฬาการต่อสู้ในลักษณะการปะทะที่มีรูปแบบการต่อยและเตะเป็นหลัก จัดการแข่งขันบนสังเวียน โดยมีอุปกรณ์ทั่วไป เช่นนวม ฟันยาง กางเกง ไม่ใส่รองเท้าเพื่อการเตะ การเล่นกีฬาคิกบ็อกซิงมีจุดประสงค์เพื่อการป้องกันตัวเอง เพื่อสมรรถภาพทางกาย หรือเพื่อการแข่งขัน รูปแบบที่ถือว่าเป็นกีฬาคิกบ็อกซิงเช่น คาราเต้ มวยไทย คิกบ็อกซิงญี่ปุ่น ซ่านโฉ่ว และซาวัต
หลักฐานที่มีการบันทึกครั้งแรกที่มีการใช้การเตะและต่อยในกีฬาในการต่อสู้ปรากฏขึ้นในสมัยกรีกโบราณ และอินเดียโบราณ อย่างไรก็ดีคำว่า "คิกบ็อกซิง" ถือกำเนิดในประเทศญี่ปุ่นในคริสต์ทศวรรษ 1960 ซึ่งมีการพัฒนารูปแบบมาตั้งแต่ปลายคริสต์ทศวรรษ 1950 จากกีฬาคาราเตผสมกับการต่อยมวย รวมถึงได้รับอิทธิพลจากเทควันโด มวยไทย และซาวัตด้วย  และมีการจัดการแข่งขันนับแต่นั้น ส่วนอเมริกันคิกบ็อกซิงถือกำเนิดในช่วงคริสต์ทศวรรษ 1970 โดยเป็นที่รู้จักในเดือนกันยายน ค.ศ. 1974 หลังจากที่สมาคมคาราเต้อาชีพ (Professional Karate Association) ได้จัดการแข่งขันเวิลด์แชมเปียนชิปครั้งแรก
โรงพยาบาลด่านขุนทด

| โรงพยาบาลด่านขุนทด |
| --- | --- |
Dankhunthod Hospital

ประเภท: โรงพยาบาลชุมชน (M2)
ที่ตั้ง: ถนนสีคิ้ว-ชัยภูมิ   ตำบลด่านขุนทด อำเภอด่านขุนทด   จังหวัดนครราชสีมา 30210
ข้อมูลทั่วไป
ก่อตั้ง: พ.ศ. 2518 (สถานีอนามัยชั้น 1)   พ.ศ. 2522 (ยกระดับเป็นโรงพยาบาล)
สังกัด: กระทรวงสาธารณสุข
ผู้อำนวยการ: นพ.ชวิศ  เมธาบุตร
จำนวนเตียง: 90 เตียง (เตียงจริง 126 เตียง)
แพทย์: 13 คน
บุคลากร: 363 คน
เว็บไซต์: http://www.dkthos.com
โรงพยาบาลด่านขุนทด เป็นโรงพยาบาลหลักของอำเภอด่านขุนทด จังหวัดนครราชสีมา ให้บริการรักษาทั่วผู้ป่วยในและผู้ป่วยนอก
ประวัติโรงพยาบาล

อำเภอด่านขุนทดมีสถานีอนามัยชั้น 1 (สำนักงานสาธารณสุขอำเภอปัจจุบัน) เพื่อบริการด้านสาธารณสุขแก่ประชาชนในเขตอำเภอด่านขุนทดมานาน
ปี พ.ศ. 2518 นพ.วีระศักดิ์ จงสู่วิวัฒน์ ได้เสนอตัวเข้ามาทำงานในสถานีอนามัยแห่งนี้ เมื่อมีแพทย์มาปฏิบัติงานสถานีอนามัยได้ยกระดับเป็นศูนย์การแพทย์และอนามัย ภายหลังเจ้าหน้าที่เพิ่มจำนวนมากขึ้นทางศูนย์การแพทย์ได้ขยายสำนักงานแบ่งออกเป็น ห้องคลอด ห้องผ่าตัด และแผนกผู้ป่วยใน
ปี พ.ศ. 2519 กระทรวงสาธารณสุขได้เห็นความสำคัญของสถานบริการจึงได้อนุมัติงบประมาณในการสร้างโรงพยาบาลขนาด 30 เตียง
เดือนกุมภาพันธ์ พ.ศ. 2522 โรงพยาบาลด่านขุนทดได้เปิดบริการ โดยยกระดับเป็นโรงพยาบาลชุมชน ขนาด 30 เตียง
ปี พ.ศ. 2530 โดยพระเทพปริยัติสุธี (ท่านเจ้าคุณเสรี) อดีตเจ้าอาวาสวัดทองนพคุณ กรุงเทพฯ และหลวงพ่อคูณ ปริสุทฺโธ (วัดบ้านไร่) เป็นผู้ริเริ่มที่ก่อสร้างอาคารผู้ป่วยในหลังใหม่ขึ้นเนื่องจากอาคารเดิมที่มีอยู่ไม่เพียงพอต่อการบริการ โดยได้รับความร่วมมือจากสมาชิกสภาผู้แทนราษฎร นายประสาน ด่านกุล (สส.สมัยนั้น) ได้จัดสรรงบประมาณของจังหวัดนครราชสีมาให้โรงพยาบาลด่านขุนทด 1 ล้านบาท และนายสมบูรณ์ จิระมะกร (สส.สมัยนั้น) ได้จัดสรรงบประมาณมาอีก 4 แสนบาท รวมเป็นเงิน 1 ล้าน 4 แสนบาท ส่วนค่าก่อสร้างตึกผู้ป่วยในนั้นราคาประมาณ 7 ล้านบาท ส่วนที่เหลือจึงต้องหาเงินมาจากการบริจาคทั้งหมด ทั้งนี้เพราะกระทรวงฯไม่มีงบประมาณจัดสรรให้ และด้วยความร่วมมือของข้าราชการ พ่อค้าประชาชนและห้างร้านบริษัทต่างๆจึงทำให้การก่อสร้างสำเร็จลง
ปี พ.ศ. 2559 ก่อสร้างอาคารผู้ป่วยนอก-อุบัติเหตุ เป็นอาคาร 4 ชั้น พื้นที่ใช้สอย 6,721 ตารางเมตร ในพื้นที่โรงพยาบาลด่านขุนทดแห่งใหม่
ปี พ.ศ. 2564 ก่อสร้างอาคารผู้ป่วยใน (อาคาร 100 ปีชาตกาล) เป็นอาคาร 5 ชั้น พื้นที่ใช้สอย 4,797 ตารางเมตร ในพื้นที่โรงพยาบาลด่านขุนทดแห่งใหม่ เปิดให้บริการในปี 2567
วันที่ 4 ตุลาคม พ.ศ. 2566 นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีเปิดโรงพยายาลด่านขุนทดแห่งใหม่ พร้อมเปลี่ยนชื่อจาก โรงพยาบาลด่านขุนทด เป็น โรงพยาบาลหลวงพ่อคูณ ปริสุทฺโธ เนื่องในโอกาสวันครบรอบ 100 ปีชาตกาล หลวงพ่อคูณ ปริสุทฺโธ เพื่อรำลึกถึงคุณูปการอันยิ่งใหญ่ ของหลวงพ่อคูณ ปริสุทฺโธ ที่มีต่อโรงพยาบาลและงานสาธารณสุข พร้อมรับมอบเงินบริจาคสมทบปรับปรุงอาคารและจัดซื้อครุภัณฑ์ทางการแพทย์สำหรับอาคารผู้ป่วยในที่ก่อสร้างใหม่ รวมเป็นเงินทั้งสิ้น 12,320,000 บาท
วันนี้ 4 ตุลาคม พ.ศ. 2567 นายสมศักดิ์ เทพสุทิน รัฐมนตรีว่าการกระทรวงสาธารณสุข เป็นประธานในพิธีประดิษฐานรูปหล่อพระเทพวิทยาคม (หลวงพ่อคูณ ปริสุทฺโธ) เปิดอาคาร 100 ปี ชาตกาล และเปิดสวนสุขภาพ 101 ปีชาตกาล
ประวัติโรงพยาบาล > การยกระดับโรงพยาบาลด่านขุนทด

กระทรวงสาธารณสุขได้ยกระดับโรงพยาบาลด่านขุนทด ดังนี้
ปี พ.ศ. 2522 โรงพยาบาลขนาด 30 เตียง (อาคารเดิม )
ปี พ.ศ. 2533 โรงพยาบาลขนาด 60 เตียง (เพิ่มอาคาร 60 ปี ภูมิพล )
ปี พ.ศ. 2537  โรงพยาบาลขนาด 90 เตียง (เพิ่มอาคารสมเด็จพระเทพฯและอาคารสิริกิติ์)
ปัจจุบัน โรงพยาบาลด่านขุนทด เป็นโรงพยาบาลชุมชน (M2) ขนาด 90 เตียง แต่มีจำนวนเตียงจริง 126 เตียง
พื้นที่ของโรงพยาบาล > พื้นที่เก่า (โรงพยาบาลด่านขุนทด)

อยู่ทางทิศเหนือของที่ว่าการอำเภอด่านขุนทด  มีเนื้อที่แบ่งเป็น  4  ส่วน
สรุปแล้วเนื้อที่ของโรงพยาบาลรวมทั้งหมด  25 ไร่
พื้นที่ของโรงพยาบาล > พื้นที่ใหม่ (โรงพยาบาลหลวงพ่อคูณ ปริสุทฺโธ)

อยู่ทางทิศตะวันออกของตัวอำเภอด่านขุนทด มีพื้นที่ จำนวน 124 ไร่
รายนามผู้อำนวยการโรงพาบาลด่านขุนทด

| ทำเนียบรายนามผู้อำนวยการโรงพาบาลด่านขุนทด> รายนามผู้อำนวยการ | ทำเนียบรายนามผู้อำนวยการโรงพาบาลด่านขุนทด> วาระการดำรงตำแหน่ง | ทำเนียบรายนามผู้อำนวยการโรงพาบาลด่านขุนทด> หมายเหตุ |
| --- | --- | --- |
| 1. นพ.วีระศักดิ์ จงสู่วิวัฒน์ | 2518-2520 |  |
| 2. นพ.บุญนำ ลิ้มมงคล | 2520-2522 |  |
| 3.  นพ.สมบูรณ์ นันทานิช | 2522-2531 |  |
| 4. นพ.พิทยาคม พงศ์เวทย์พาณิชย์ | 2531-2538 |  |
| 5. นพ.ดนัย อดุลยศักดิ์ | 2538-2541 |  |
| 6. นพ.วรัญญู สัตยวงศ์ทิพย์ | 2541-2549 |  |
| 7. พญ.ต้องตา ชนยุทธ | 2549-2566 |  |
| 8. นพ.ชวิศ  เมธาบุตร | 1 มีนาคม 2566 ถึงปัจจุบัน |  |
อาคารสถานที่

อาคารต่าง ๆ ในโรงพยาบาลด่านขุนทด
อาคารผู้ป่วยนอก
อาคารประชารักษ์
อาคาร 60 พรรษาภูมิพลมหาราช (เปิดบริการปี พ.ศ. 2533)
อาคาร 36 พรรษาสมเด็จพระเทพฯ (เปิดบริการปี พ.ศ. 2534)
อาคาร 60 พรรษามหาราชินี (เปิดบริการปี พ.ศ. 2537)
อาคารผู้ป่วยนอก-อุบัติเหตุ 4 ชั้น พื้นที่ใช้สอย 6,721 ตารางเมตร (ปีงบประมาณ 2559)
อาคารผู้ป่วยใน 5 ชั้น จำนวน 114 เตียง พื้นที่ใช้สอย 4,797 ตารางเมตร (กำลังก่อสร้างและจะเปิดให้บริการได้ต้นปี 2566)
อาคารวินิจฉัยและบำบัดรักษา 4 ชั้น (อยู่ในแผน)
การบริการทางการแพทย์

| --- | --- |
 รพ.ด่านขุนทด (รพ.เก่า) คลินิกเวชปฎิบัติทั่วไป  คลินิกเฉพาะทางศัลยกรรม(กระดูกและข้อ)  คลินิกเวชศาสตร์ครอบครัว  คลินิก สูติ-นรีเวช  แผนกชันสูตร (LAB)  คลินิกสุขภาพจิต  คลินิกแพทย์แผนไทยและแพทย์ทางเลือก จันทร์-ศุกร์ 08.00-20.00 น.  คลินิกกายภาพบำบัด เปิดวันจันทร์และวันพุธ 08.00-16.00 น.  ศูนย์การเรียนรู้ Learning Center  แผนกอุบัติเหตฉุกเฉิน ER  แผนกเวชระเบียนและประกันสุขภาพฯ  คลินิกผู้ป่วย(นอกเวลา)  คลินิกกัญชาทางการแพทย์  แผนกรังสีวินิจฉัย  แผนกเภสัชกรรม  ศูนย์จัดเก็บรายได้:  รพ.หลวงพ่อคูณปริสุทโธ (รพ.ใหม่) คลินิกทันตกรรม  คลินิกแพทย์แผนไทยและแพทย์ทางเลือก จันทร์-ศุกร์ 08.00-16.00 น.  คลินิกกายภาพบำบัด จันทร์-ศุกร์ 08.00-16.00 น.  แผนกเภสัชกรรม (รพ.ใหม่)  คลินิกโรคไม่ติดต่อ (NCD)  คลินิกสุขภาพจิต  แผนกเวชระเบียนและประกันสุขภาพฯ (รพ.ใหม่)  แผนกชันสูตร (LAB) (รพ.ใหม่)  คลินิกโรคเบาหวาน  คลินิกโรคหัวใจ  คลินิกตา  คลินิกโรคไต  คลินิกโรคหลอดเลือดสมอง  คลินิกโรคหอบหืด เด็ก/ผู้ใหญ่
โรงพยาบาลแม่ข่าย

โรงพยาบาลด่านขุนทด เป็นโรงพยาบาลแม่ข่าย (M2) และรับการส่งต่อจากโรงพยาบาลลูกข่าย 1 แห่ง โรงพยาบาลส่งเสริมสุขภาพตำบล และคลินิกหมอครอบครัว ได้แก่
โรงพยาบาลเทพารักษ์ (โรงพยาบาลชุมชนขนาดเล็ก (F3))
โรงพยาบาลส่งเสริมสุขภาพตำบล 15 แห่ง
คลินิกหมอครอบครัว (PCC) 5 แห่ง
อยากเห็นท้องฟ้าเป็นอย่างวันนั้น

| อยากเห็นท้องฟ้าเป็นอย่างวันนั้น |
| --- | --- |

ประเภท:   โรแมนติกคอมเมดี้  บอยส์เลิฟ 
สร้างโดย: จีเอ็มเอ็มทีวี
กำกับโดย:   นพณัช ชัยวิมล  ภาวิส เสาร์ศรีอ่อน  ผดุง สมาจาร  พงศ์พิสิฐ บทศรี 
แสดงนำ:  (ดูในเนื้อหา)
ดนตรีแก่นเรื่องเปิด: เสียดาย - ซีซันไฟฟ์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน:   ฤดูกาลที่ 1  5 ตอน  ฤดูกาลที่ 2  16 ตอน 
ออกอากาศ
เครือข่าย:   ฤดูกาลที่ 1  ไลน์ทีวี  จีเอ็มเอ็ม 25 (รีรันทางโทรทัศน์)  ฤดูกาลที่ 2  จีเอ็มเอ็ม 25  ยูทูบ 
ออกอากาศ:   ฤดูกาลที่ 1  23 พฤศจิกายน พ.ศ. 2561 - 21 ธันวาคม พ.ศ. 2561  ฤดูกาลที่ 2  19 เมษายน พ.ศ. 2566 - 8 มิถุนายน พ.ศ. 2566 
อยากเห็นท้องฟ้าเป็นอย่างวันนั้น (อังกฤษ: Our Skyy) เป็นละครชุดสั้นจบในตอนซึ่งเป็นเนื้อหาภาคต่อของซีรีส์บอยส์เลิฟที่ผลิตโดย จีเอ็มเอ็มทีวี โดยฤดูกาลแรกออกอากาศเมื่อวันที่ 23 พฤศจิกายน พ.ศ. 2561 - 21 ธันวาคม พ.ศ. 2561 และฤดูกาลที่ 2 ออกอากาศระหว่างวันที่ 19 เมษายน พ.ศ. 2566 - 8 มิถุนายน พ.ศ. 2566
งานสร้าง

Our Skyy อยากเห็นท้องฟ้าเป็นอย่างวันนั้น เป็นหนึ่งใน LINE TV Original Series ที่จีเอ็มเอ็มทีวีร่วมผลิตกับไลน์ทีวี ในปี พ.ศ. 2561 โดยเป็นการต่อยอดเนื้อหาในซีรีส์บอยส์เลิฟที่เคยออกอากาศ ซึ่งได้ผู้กำกับและนักแสดงชุดเดิมมาสานต่อเรื่องราวของตัวละคร ประกอบไปด้วย 5 คู่ 5 เรื่องราว ได้แก่
ปิ๊ก - โรม จาก รุ่นพี่ Secret Love ตอน Puppy Honey และ รุ่นพี่ Secret Love ตอน Puppy Honey 2 สแกนหัวใจ นายหมอหมา
อิน - ซัน จาก My Dear Loser รักไม่เอาถ่าน ตอน Edge of 17
ตี๋ - หมอก จาก อาตี๋ของผม
พีท - เก้า จาก Kiss the Series รักต้องจูบ และ Kiss Me Again จูบให้ได้ถ้านายแน่จริง
อาทิตย์ - ก้องภพ จาก SOTUS The Series พี่ว้ากตัวร้ายกับนายปีหนึ่ง และ SOTUS S The Series
Our Skyy 2 เป็นฤดูกาลที่ 2 ของอยากเห็นท้องฟ้าเป็นอย่างวันนั้น และเนื้อหาภาคต่อของซีรีส์บอยส์เลิฟที่จีเอ็มเอ็มทีวีผลิตนับตั้งแต่ปี พ.ศ. 2564-2566 โดยมีความพิเศษจากฤดูกาลแรกคือแต่ละเรื่องราวมีเนื้อหาออกอากาศเรื่องละ 2 ตอน ประกอบไปด้วย 8 คู่ จาก 8 เรื่องราว ได้แก่
หนึ่งเดียว - ปาล์ม จาก เพื่อนายแค่หนึ่งเดียว
คาบคลื่น - ดาวเหนือ จาก แล้วแต่ดาว
อักก์ - อายัน จาก คาธ
ทะเล - ปืน จาก รักสลับโลก
ติณณ์ - กันต์ จาก แฟนผมเป็นประธานนักเรียน
กันต์ - เชร์ จาก ชอกะเชร์คู่กันต์
ภัทร - ปราณ จาก แค่เพื่อนครับเพื่อน
ภูผา - เธียร จาก นิทานพันดาว
นักแสดง > ฤดูกาลที่ 1

จุมพล อดุลกิตติพร รับบท ปิ๊ก
อรรถพันธ์ พูลสวัสดิ์ รับบท โรม
พงษ์พันธ์ เพชรบัณฑูร รับบท หนึ่ง
ชณันภัสร์ กมลคีรีลักษณ์ รับบท เจ
วีรยุทธ จันทร์สุข รับบท กู๊ด
พงศธร ผดุงเกียรติวงศ์ รับบท เปา
พนมเรขา โพธิติก รับบท
ปุริม รัตนเรืองวัฒนา รับบท อิน
วชิรวิชญ์ เรืองวิวรรธน์ รับบท ซัน
ชินรัฐ สิริพงษ์ชวลิต รับบท เต้ย
ธนัตถ์ศรันย์ ซำทองไหล รับบท ตี๋
สัตบุตร แลดิกี รับบท หมอก
ตรัย นิ่มทวัฒน์ รับบท กอด
ภูวินทร์ ตั้งศักดิ์ยืน รับบท หมอน
พัชรา ทับทอง รับบท แนร์
ชยพล จุฑามาศ รับบท ต้น
ธนวัฒน์ รัตนกิจไพศาล รับบท อู๋
ตะวัน วิหครัตน์ รับบท พีท
ฐิติภูมิ เตชะอภัยคุณ รับบท เก้า
ทัชชกร บุญลัภยานันท์ รับบท อาม่า
พีรวัส แสงโพธิรัตน์ รับบท อาทิตย์
ปราชญา เรืองโรจน์ รับบท ก้องภพ
ชนกันต์ อาพรสุทธินันธ์ รับบท เปรม
กร คุณาธิปอภิสิริ รับบท ทิว
นีร สุวรรณมาศ รับบท เมย์
พลอยชมพู ศุภทรัพย์ รับบท แพรไพลิน
นราดล นำบุญจิตต์ รับบท โอ๊ค
ณัฏฐวรันธร คำชู รับบท ตุ๊ต๊ะ
ศิวกร เลิศชูโชติ รับบท หยง
นักแสดง > ฤดูกาลที่ 2

ณราวิชญ์ เลิศรัตน์โกสุมภ์ รับบท ปาล์ม / คุณหลวงปรเมศวร์
ภูวินทร์ ตั้งศักดิ์ยืน รับบท หนึ่งเดียว / บ่าวหนึ่ง
ปาหุณ จิยะเจริญ รับบท กานต์ / กล้า
ภวินท์ กุลการัณยวิชญ์ รับบท ภูมิ / เพชร
วยุษฏิ์ รินทอง รับบท ธนะสิทธิ์
อาเชน ไอย์ดึน รับบท คาบคลื่น
ณัฎฐ์ฐชัย บุญประเสริฐ รับบท ดาวเหนือ
ภานุโรจน์ เฉลิมกิจพรทวี  รับบท ไต้ฝุ่น
กิตติภพ เสรีวิชยสวัสดิ์ รับบท ฌอน
ธนวินท์ ผลเจริญรัตน์ รับบท โนเน
ภวินท์ กุลการัณยวิชญ์ รับบท ไม้ที
แพรขวัญ ผ่องสกุล รับบท มิน
คณพันธ์ ปุ้ยตระกูล รับบท อักก์
ธนวัฒน์ รัตนกิจไพศาล รับบท อายัน
ตรัย นิ่มทวัฒน์ รับบท ครรลอง
ธณวิน ธีรโพสุการ รับบท ถั่วพู
ชยพล จุฑามาศ รับบท วสุวัฒน์
ภัชธร ธนวัฒน์ รับบท อาจารย์ศนิ
ภวินท์ กุลการัณยวิชญ์ รับบท นโม
จิตรพล โพธิวิหค รับบท ปืน
ทวินันท์ อนุกูลประเสริฐ รับบท ทะเล
ตรัย นิ่มทวัฒน์ รับบท ทัพ
ธนบูรณ์ เกียรตินิรันดร์ รับบท ทู
ปัชชุน หิรัญประทีป รับบท จิ๊กซอว์
นรวิชญ์ ฐิติเจริญรักษ์ รับบท ติณณ์
ณัฐวรรธน์ จิโรชน์ธิกุล รับบท กันต์
ธนวินท์ ผลเจริญรัตน์ รับบท วิน
กิตติภพ เสรีวิชยสวัสดิ์ รับบท ซาวด์
ภาคิน คุณาอนุวิทย์ รับบท ทิวสน
อรัญญ์ อัศวสืบสกุล รับบท ปอ
พีระวิชญ์ กุลกั้ง รับบท โย
ณภัทร พัชรชวลิต รับบท ขจร
ทีปกร ขวัญบุญ รับบท พัด
กษิดิ์เดช ปลูกผล รับบท เชร์
จิรัชพงศ์ ศรีแสง รับบท กันต์
ชินรัฐ สิริพงษ์ชวลิต รับบท แจ็ค
ภูสิษฐ์ ดิษฐพิสิษฐ์ รับบท ธีร์
ฐิภากร ฐิตะฐาน รับบท โซ่
เลโอ โซสเซย์ รับบท ตุ้บตั้บ
ภวัต จิตต์สว่างดี รับบท ภัทร
กรภัทร์ เกิดพันธุ์ รับบท ปราณ
ภัทรานิษฐ์ ลิ้มปติยากร รับบท ภา
พรรษา วอสเบียน รับบท อิ๊ง
จิตรพล โพธิวิหค รับบท ไว
สัตบุตร แลดิกี รับบท กรณ์
ปาหุณ จิยะเจริญ รับบท หลุยส์
ทีปกร ขวัญบุญ รับบท โม่
ฐกร พรหมสถิตกุล รับบท เซฟ
ภาคิน คุณาอนุวิทย์ รับบท ช้าง
พิรพัฒน์ วัฒนเศรษสิริ รับบท ภูผา
สหภาพ วงศ์ราษฎร์ รับบท เธียร
ณวัชร์ พุ่มโพธิงาม รับบท ตุลย์
ณัฐรัชต์ ก้อนแก้ว รับบท ยอด
จักรกฤษณ์ อำมะรัตน์ รับบท ธีรยุทธ (พ่อของเธียร)
ปวีณา ชารีฟสกุล รับบท ลลิตา (แม่ของเธียร)
รายชื่อตอน > ฤดูกาลที่ 1

| ตอนที่ | วันที่ออกอากาศ | ตอน | กำกับการแสดง | นักแสดงนำ |
| --- | --- | --- | --- | --- |
| 1 | 23 พฤศจิกายน 2561 | ปิ๊ก-โรม | ภาวิส เสาร์ศรีอ่อน | จุมพล อดุลกิตติพร อรรถพันธ์ พูลสวัสดิ์ |
   เรื่องราวสานต่อความฟินของ ปิ๊ก และ โรม ที่ใช้ชีวิตอยู่ด้วยกันอย่างมีความสุข จนกระทั่งเกิดเหตุมหัศจรรย์ที่ทำให้ทั้งสองต้องมาสลับร่างกันในคืนพระจันทร์เต็มดวง เมื่อ ปิ๊ก เป็น โรม และ โรม ต้องมาเป็น ปิ๊ก ทั้งคู่เลยจำเป็นต้องสลับกันใช้ชีวิตของกันและกัน แถมยังต้องหาทางแก้ไขทุกอย่างเพื่อให้กลับมาเป็นเหมือนเดิมให้ได้อีกด้วย 
| 2 | 30 พฤศจิกายน 2561 | อิน-ซัน | นพณัช ชัยวิมล | ปุริม รัตนเรืองวัฒนา วชิรวิชญ์ เรืองวิวรรธน์ |
   อิน มุ่งหน้าสู่ปราจีนบุรีมาตามง้อ ซัน แต่กลับพบ ซัน อยู่กับ พี่เต้ย รุ่นพี่ที่มหาวิทยาลัย จากทริปสารภาพความในใจจึงกลายเป็นทริป “ฉันหวงฉันมาทวงของฉันคืน” ไปในทันที อิน ตัดสินใจขอติดตาม ซัน ไปทุกที่ที่ ซัน กับ พี่เต้ย ไปด้วย เรื่องราวของเราสองสามคน กับความพยายามกันท่า ซัน กับ พี่เต้ย และการทวงคืนตำแหน่งที่หนึ่งในใจ ซัน ของ อิน รวมถึงการค้นหาคำตอบให้กับใจตัวเองของ ซัน จึงเริ่มต้นขึ้น
| 3 | 7 ธันวาคม 2561 | ตี๋-หมอก | นพณัช ชัยวิมล | ธนัตถ์ศรันย์ ซำทองไหล สัตบุตร แลดิกี |
   ความสัมพันธ์ของ ตี๋ และ หมอก เดินทางมาจนเกือบจะถึงวันครบรอบ 3 ปีพอดี ทุกอย่างน่าจะเป็นไปได้ด้วยดี เพียงถ้า ตี๋ ไม่ดันคิดแผนสนุก ๆ ขึ้นมาเพื่ออยากให้วันสำคัญนี้เป็นวันพิเศษกว่าทุกครั้ง ภารกิจลองใจแฟนจึงเริ่มต้นขึ้น แต่แล้วแค่ภารกิจแรกก็ดันไม่เป็นอย่างที่คิด กลายเป็น ตี๋ ที่เริ่มน้อยใจไปเอง ไหนจะพฤติกรรมที่แปลกไปของ หมอก ที่ช่วงนี้เวลาที่จะอยู่ด้วยกันก็น้อยลง ทำให้ ตี๋ เกิดอาการน้อยใจ โดยหารู้ไม่ว่าเรื่องมันไม่เป็นอย่างที่คิด
| 4 | 14 ธันวาคม 2561 | พีท-เก้า | ภาวิส เสาร์ศรีอ่อน | ตะวัน วิหครัตน์ ฐิติภูมิ เตชะอภัยคุณ |
   เรื่องราววุ่นวายของ พีท และ เก้า เมื่อ เก้า ถูกยายคนหนึ่งที่บังเอิญไปเจอตอนเดินที่ตลาดนัดจตุจักรทักว่า ปีหน้าของเขาจะเป็นปีชง ดวงตก หนักสุดคือชีวิตคู่ของเขากำลังจะแย่ จนอาจถึงขั้นเลิกรากับแฟนได้  เก้า จึงตัดสินใจชักชวน พีท ให้ออกไปแก้ชงแก้ดวงตามคำแนะนำของยายคนดังกล่าว ถึงแม้ พีท เองจะดูเหมือนไม่ค่อยเต็มใจอยากออกไปด้วยนัก แต่สุดท้ายก็ยอมไปกับ เก้า ในที่สุด 
| 5 | 21 ธันวาคม 2561 | อาทิตย์-ก้องภพ | ผดุง สมาจาร พงศ์พิสิฐ บทศรี | พีรวัส แสงโพธิรัตน์ ปราชญา เรืองโรจน์ |
   เมื่อ อาทิตย์ ช่วยเหลือให้ ก้องภพ ได้ทุนไปเรียนต่อที่ประเทศจีนจนสำเร็จ แต่นั่นก็ทำให้เวลาที่พวกเขาจะอยู่ด้วยกันนั้นน้อยลงไปทุกที ความสัมพันธ์ที่เริ่มไม่มั่นคงจะส่งผลกระทบอะไรให้แก่ อาทิตย์ และ ก้องภพ บ้าง แล้วทางออกที่ดีที่สุดในการรักระยะไกลของพวกเขาคืออะไร
เพลงประกอบ

เสียดาย - ซีซันไฟฟ์ (ธีมเปิดหลักทั้ง 2 ฤดูกาล)
เพลงประกอบ > ฤดูกาลที่ 1

เข้าใจใช่ไหม - พัทธดนย์ จันทร์เงิน
อยู่ดี ๆ ก็... - Wonderframe Feat. Youngohm
ฟัง - SIN Feat.โอม Cocktail
อย่าทำร้าย - ปุริม รัตนเรืองวัฒนา
ดาว - พาราด็อกซ์
ความเจ็บปวด - ปาล์มมี่
First Kiss - วีทรีโอ Feat.พีท พล
Sexy - พาราด็อกซ์
สัญญาณ (Sign) - เจ็ตเซ็ตเตอร์
ด้วยรักจากเธอ - คณิตกุล เนตรบุตร
ทะเลาะ - เสกสรรค์ ปานประทีป
เล็ก ๆ น้อย ๆ - มาลีวัลย์ เจมีน่า Feat.ไพบูลย์เกียรติ เขียวแก้ว
ล้มลุกคลุกคลาน - ธชย ประทุมวรรณ
คำตอบอยู่ที่หัวใจ - ธนษิต จตุรภุช
เพลงประกอบ > ฤดูกาลที่ 2

ร้อยฤดูหนาว (100 Seasons) - ณราวิชญ์ เลิศรัตน์โกสุมภ์, ภูวินทร์ ตั้งศักดิ์ยืน
ท้องฟ้ากับแสงดาวและสองเรา (No More Empty Nights) - อาเชน ไอย์ดึน, ณัฎฐ์ฐชัย บุญประเสริฐ
ฟังดีดี (Your World, My World) - คณพันธ์ ปุ้ยตระกูล, ธนวัฒน์ รัตนกิจไพศาล
ใครคลั่งรักกว่ากัน (Madly in Love) - จิตรพล โพธิวิหค, ทวินันท์ อนุกูลประเสริฐ
รักหน้าตาเหมือนเธอไหม (Love Love Love) - นรวิชญ์ ฐิติเจริญรักษ์
รักคู่ขนาน (Multi-Love) - เจมีไนน์, โฟร์ท, วินนี่, สตางค์, มาร์ค, ฟอร์ด
เปลี่ยนใจแล้ว (Second Thoughts) - จิรัชพงศ์ ศรีแสง, กษิดิ์เดช ปลูกผล
คำเดียว (My Word) - ภวัต จิตต์สว่างดี
ผาเคียงดาว (No Matter What) - พิรพัฒน์ วัฒนเศรษสิริ, สหภาพ วงศ์ราษฎร์